Nafarroako Parlamentuko Mahaiak, 2022ko urtarrilaren 31n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Roncesvalles Solana Arana andreak aurkezturiko galdera, Hezkuntza Departamentuko Ikuskatzaileen Kidegoan egindako izendapen bereziei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko urtarrilaren 31n

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Maria Roncesvalles Solana Arana andreak, Legebiltzarreko Erregelamenduan ezarritakoaren babesean, honako galdera hau aurkeztu du, Nafarroako Gobernuko Hezkuntza Departamentuak idatziz erantzun dezan:

Hezkuntzako zuzendari nagusi Sevillano jaunak 2022ko urtarrilaren 26ko agerraldian esan zuenez, legegintzaldi honetan, orain arte, hiru izendapen berezi egin dira Ikuskatzaileen Kidegoan. Hori dela-eta, honako galdera hauei idatziz erantzutea eskatzen dut:

– Zeintzuk dira hiru izendapen horiek?

– Noiz egin zen horietako bakoitza?

– Horietako bakoitza egin zen unean zerrendetan ba al zegoen inor? Zenbat, kasu bakoitzean?

– Zerrendetan inor baldin bazegoen, zergatik egin zioten uko? Zer justifikazio baliatu zuten kasu bakoitzean?

– Izendatutako pertsona horiek zergatik ez zeuden zerrendetan? Azken oposizioa egiteko aurkeztu al ziren?

– Zein da hiru kontratu horien iraupena?

Iruñean, 2022ko urtarrilaren 27an

Foru parlamentaria: Maria Roncesvalles Solana Arana